“Oorlogsmuseum voldoen aan transformasie-eise, sonder om identiteit prys te gee!” - Dr. Pieter Mulder - Protea Media
Home > National News > Free State > “Oorlogsmuseum voldoen aan transformasie-eise, sonder om identiteit prys te gee!” – Dr. Pieter Mulder
February 4, 2017 February 4, 2017 Protea Media
Bloemfontein | Die Vryheidsfront Plus se LP en woordvoerder vir kuns en kultuur, dr. Pieter Mulder sê dat die Oorlogsmuseum van die Boererepublieke in Bloemfontein grootliks daarin geslaag het om aan die transformasie-eise van die ANC-regering te voldoen, sonder om sy unieke identiteit prys te gee.
Dr. Pieter Mulder, VF Plus LP en woordvoerder vir kuns en kultuur.
“’n Besoek aan sulke instellings verseker dat parlementslede eerstehandse inligting het en nie negatiewe besluite oor ‘n instelling op eensydige propaganda-persepsies neem nie,” het dr. Mulder na die besoek gesê.
In die verlede was daar baie kritiek vanaf ANC-regeringskringe op seker historiese- en kultuurmuseums en selfs dreigemente om die staat se bydrae tot hulle finansies af te sny of drasties te verminder. So ‘n finansiële besluit sal tot die afdanking van personeel lei en so ‘n museum se aktiwiteite ernstig inperk.
“Uit die positiewe reaksies van komiteelede na die besoek is my indruk dat die komiteelede die besoek geniet het en baie geleer het,” het Mulder gesê.